મેષ : તા. 9 અને તા. 10ના રોજ આપના વિચારોમાં અસંજસતા રહેશે અને કોઈપણ કાર્ય કરવામાં સંઘર્ષ રહેશે. નવી વ્યક્તિઓને મળવાના સંજોગો બનશે. પ્રોફેશનલ મોરચે આપના પરિચિતોનું વર્તુળ વિસ્તારવા માટે આ સમય સાનુકૂળ છે. નિઃસંતાન જાતકો માટે સંતાન પ્રાપ્તિ માટેનો સારો સમય. શેરબજારમાં ગણતરીપૂર્વકનો સોદો કરવાથી લાભ. સંતાન માટે પ્રોફેશનલ એજ્યુકેશનમાં સફળતાના યોગો છે. પ્રેમી યુગલ માટે સારો સમય હોવાથી તમારા સંબંધોને લગ્નમાં પરિવર્તિત કરવા માટે નિર્ણય લઈ શકો છો. અવિવાહિત જાતકોને યોગ્ય પાત્ર સાથે મુલાકાત થવાની સંભાવના પણ વિશેષ છે. તા. 11 અને તા. 12 દરમિયાન સમય ખુબ સફળતા અપાવશે. આપની અથાગ મહેનતનું પુરું ફળ મળશે. આપ બીબાઢાળ કાર્યપદ્ધતિ છોડીને કંઈક નવું કરવાનો પ્રયત્ન કરશો. આપ ઉત્સાહપૂર્વક કામ કરી શકશો. મોસાળ પક્ષથી સંબંધો સુધરે તેમજ નોકરીમાં સારી પ્રગતિ થાય. પેટના રોગ થવાની શક્યતા રહે. શરદી-કફ કે વાયરલ ઇન્ફેશન થવાની પણ શક્યતા છે. શત્રુઓ પર વિજય પ્રાપ્ત થાય. સ્પર્ધાત્મક પરીક્ષામાં સારી સફળતા મળે. બેરોજગાર વ્યક્તિને રોજગારી મળવાની ઉત્તમ તક સાંપડે. તા. 13 અને તા. 14 દરમિયાન પરિવાર સાથેના સંબંધોમાં મધુરતા રહેશે. આપના કાર્ય ખુબ સારી રીતે મક્કમ ગતિથી પુરા થશે. આવકના નવા સાધનો ઉભા થશે. સુખશાંતિ સાથે દિવસ પસાર થશે. તા. 15ના રોજ તબિયતની કાળજી રાખવી અન્યથા પરેશાનીનો સામનો કરવો પડી શકે.